8. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 230717/34068/2988 της 28 Σεπτ./23 Οκτ. 1967 (ΦΕΚ Β΄  636) Περί καθορισμού τρόπου προμηθειών και εκτελέσεως εργασιών υπό Δασαρχείων κλπ. Έχοντες υπ’ όψιν: 1) Τας διατάξεις του Νόμ. 389/ 43, 2) τας διατάξεις του άρθρ. 9 του Α.Ν. 854/46, «περί τροποποιήσεως των περί δασικών συνεταιρισμών και ενίων άλλων διατάξεων», 3) τας διατάξεις του υπ’ αριθ. 284/61 Β.Δ. 4) τας διατάξεις του Α.Ν. 65/67, 5) την υπ’ αριθ. 102756/ 6666/13.6.67 απόφασιν των Υπουργών Συντονισμού και Γεωργίας, δημοσιευθείσαν εις το υπ’ αριθ. 410/67 ΦΕΚ (τεύχος Β΄), 6) ότι λόγω των ειδικών συνθηκών υφ’ ας λειτουργούν τα υπό του ΚΤΓΚ και Δασών οικονομικώς εξυπηρετούμενα Δασαρχεία (ΚΕΔ), προς δε του επιχειρηματικού χαρακτήρος αυτών και προς αποφυγήν επιζημίων συνεπειών, λόγω καθυστερήσεων, απαιτείται όπως η προμήθεια ωρισμένων υλικών και η εκτέλεσις εργασιών ενεργείται απ’ ευθείας υπό των ως άνω υπηρεσιών προς κάλυψιν των εκάστοτε παρουσιαζομένων ιδιομόρφων και εκτάκτων αναγκών των, 7) την σύμφωνον γνώμην της Γενικής Διευθύνσεως Δασών, αποφασίζομεν: Καθορίζομεν ως κάτωθι τον τρόπον προμηθείας υλικών εν γένει και εκτελέσεως εργασιών των υπό του Κ.Τ.Γ.Κ. και Δασών οικονομικώς εξυπηρετουμένων Δασαρχείων (ΚΕΔ), ήτοι: 1.Προμήθειαι υλικών εν γένει και εκτελέσεις εργασιών μέχρι ποσού δραχ. 2.000 θα ενεργούνται υπό του Προϊσταμένου Δασαρχείου δι’ απ’ ευθείας συμφωνίας. 2.Προμήθειαι υλικών εν γένει και εκτελέσεις εργασιών αξίας άνω των 2.000 δραχμών και μέχρι 5.000 δραχμών κατ’ είδος και κατά μήνα θα ενεργώνται δι’ ευθείας συμφωνίας δια λήψεως εγγράφων ή προφορικών προσφορών μερίμνη της μονίμου επιτροπής προμηθειών εκάστου Δασαρχείου, άνευ προηγουμένης εγκρίσεως της Οικονομικής Διευθύνσεως, βάσει εγγράφου εντολής του Δασάρχου και εις τιμάς κρινομένας παρ’ αυτού συμφερούσας. 3.Προμήθειαι υλικών εν γένει και εκτελέσεις εργασιών αξίας άνω των δραχ. 5.000 έως 10.000 κατ’ είδος και κατά μήνα θα ενεργούνται δια προχείρου μειοδοτικού διαγωνισμού κατόπιν προεγκρίσεως της Γενικής Διευθύνσεως Δασών, μερίμνη της μονίμου επιτροπής των Δασαρχείων και εις τιμάς κρινομένας παρά των προϊσταμένων αυτών συμφερούσας. Εις περιπτώσεις καθ’ ας ο προϊστάμενος του Δασαρχείου κρίνει ότι προμήθεια υλικών ή εκτέλεσις εργασιών προϋπολογιζομένης αξίας δραχ. 5.000 έως 10.000 τυγχάνει ητιολογημένως επείγουσα, μη επιδεχομένη αναβολής, αύτη θα ενεργήται υπό την απόλυτον ευθύνην αυτού είτε δια προχείρου μειοδοτικού διαγωνισμού είτε δι’ απ’ ευθείας συμφωνίας δια λήψεως προσφορών και θα ζητήται συγχρόνως αμελλητί, η εκ των υστέρων έγκρισις της Γενικής Διευθύνσεως Δασών, δι’ εγγράφου αναφοράς αιτιολογούσης πλήρως το επείγον της προμηθείας ή εκτελέσεως της εργασίας, αντίγραφον της οποίας, εγκρίσεως, θα συνοδεύη τα δικαιολογητικά της δαπάνης. 4.Δια προμηθείας υλικών εν γένει και εκτελέσεις εργασιών προϋπολογισμού άνω των δέκα χιλιάδων θα ζητήται πάντοτε η σύμφωνος προς τας κειμένας διατάξεις έγκρισις του Δ.Σ. του Κ.Τ.Γ.Κ. και Δασών ή της Οικονομικής Διευθύνσεως. Κατ’ εξαίρεσιν προκειμένου περί επισκευών μηχανημάτων και αυτοκινήτων και εφ’ όσον κρίνεται κατεπείγουσα η επισκευή, αύτη θα ενεργήται κατόπιν προεγκρίσεως της Γενικής Διευθύνσεως Δασών, καθοριζούσης τον τρόπον προμηθείας των υλικών, επισκευής κλπ. και μέχρι ποσού δραχ. 20.000 εν συνόλω. Διευκρινίζεται ότι δια την επισκευήν των αυτοκινήτων θα τηρήται η δια της υπ’ αριθ. 4056/27.2.1965 αποφάσεως του Προέδρου της Κυβερνήσεως, κοινοποιηθείσης δια της υπ’ αριθ. 59016/εγκ.183/9.3.1965 εγκυκλίου του Υπ. Γεωργίας, προβλεπομένη διαδικασία. 5.Προμήθειαι μηχανημάτων αξίας μέχρι δραχ. 10.000 θα ενεργήται κατόπιν προεγκρίσεως της Γενικής Διευθύνσεως Δασών, ήτις θα καθορίζη τον τρόπον προμηθείας, μερίμνη της μονίμου επιτροπής προμηθειών της οικείας δασικής υπηρεσίας. Προμήθειαι μηχανημάτων αξίας άνω των δραχμών δέκα χιλιάδων θα ενεργούνται πάντοτε κατόπιν προεγκρίσεως του Δ.Σ. του Κ.Τ.Γ.Κ. και Δασών ή της Οικονομικής Διευθύνσεως. 6.Αι, κατά τα ανωτέρω, προμήθειαι υλικών και εκτέλεσις εργασιών, πλην της περιπτ. 1, θα ενεργώνται μερίμνη των μονίμων επιτροπών των ως άνω υπηρεσιών. 7.Εν περιπτώσει διαγωνισμών εξουσιοδοτείται ο Προϊστάμενος του Δασαρχείου δια την κατάρτισιν των όρων της διακηρύξεως, την προκήρυξιν αυτών με συντετμημένην ή μη προθεσμίαν κατά την κρίσιν του, την επανάληψιν τούτων εν περιπτώσει αγόνου ή ασυμφόρου αποτελέσματος, την κατακύρωσιν αυτών και την υπογραφήν της σχετικής συμβάσεως. Περίληψις της διακηρύξεως θα δημοσιεύεται κατά Νόμον. 8.Η, εις δασικούς συνεταιρισμούς εργατών ή εις ομάδας δασεργατών, ανάθεσις εργασιών παραγωγής, κατεργασίας, κατασκευής γενικώς μεταφοράς δασικών προϊόντων ή δασοκομι-κών εργασιών θα ενεργείται δι’ απ’ ευθείας συμφωνίας, συμφώνως προς το εκάστοτε εγκεκριμένον πρόγραμμα κατά τας διατάξεις των άρθρ. 130 του από 19-11-28 Δ/τος «περί δια(Αντί της σελ. 544,01)Σελ. 544,01(α) 346-083 Κρατική εκμετάλλευση δασών 17.Ζ.η.8 χειρίσεως Δασών» του άρθρ. 1 του Α.Ν. 826/37 και των άρθρ. 1 έως 4 και 8 του Α.Ν. 854/1946, επί τιμή πάντοτε κατά μονάδα κυμαινομένην εντός των ορίων των καθοριζομένων περιοδικώς παρά της Γενικής Δ/νσεως Δασών τη προτάσει του αρμοδίου Δασάρχου και Περιφερειακού Διευθυντού Δασών και μετά γνώμην του Τεχνικού Συμβουλίου Δασών, μερίμνη της οικείας επιτροπής του Δασαρχείου άνευ περιορισμού ως προς το ύψος του ποσού της εργασίας κτλ. προκειμένου περί αναθέσεως εις Δασικούς Συν/σμούς και μέχρι ποσού δραχ. 50.000 προκειμένου περί αναθέσεως εις ομάδας δασεργατών. Εις αμφοτέρας τας περιπτώσεις θα συντάσσεται συμφωνητικόν, δια την υπογραφήν του οποίου θα εξουσιοδοτείται ο Δασάρχης, αντίγραφον δε τούτου θα υποβάληται, εντός 3 ημερών από της υπογραφής του, εις την Γενικήν Δ/νσιν Δασών. Από ποσού δραχ. 50.000 και άνω η ανάθεσις εργασιών κτλ. εις ομάδας δασεργατών θα ενεργήται υπό του οικείου Δασάρχου μετά γνώμην της οικείας μονίμου επιτροπής και προέγκρισιν της Γενικής Δ/νσεως Δασών, μετά την παροχήν της οποίας θα υπογράφεται το συμφωνητικόν. 9.Αι μεταφοραί δασικών προϊόντων εκ των δασοδρόμων εις τα πριονιστήρια ή εις τους τόπους συγκεντρώσεως δι’ αυτοκινήτων και αι μετατοπίσεις τοιούτων δι’ ελκυστήρων και εν γένει μηχανικών μέσων θα ανατίθενται, λόγω του επείγοντος και των ειδικών συνθηκών, κατόπιν προεγκρίσεως της Γενικής Δ/νσεως Δασών, δι’ απ’ ευθείας συμφωνίας ή δια προχείρων διαγωνισμών υπό του Δασάρχου μερίμνη των οικείων μονίμων επιτροπών και εις τιμάς κρινομένας παρ’ αυτού συμφερούσας. Εν περιπτώσει διαγωνισμών ισχύουσιν τα εν παρ. 7 αναφερόμενα. 10.Ορίζομεν ότι αι ως άνω προμήθειαι και εργασίαι θα εκτελούνται υπό την απόλυτον ευθύνην των οικείων Προϊσταμένων και εντός των ορίων των εκάστοτε εγκεκριμένων προς ανάλωσιν πιστώσεων. 11.Η παρούσα δεν τυγχάνει εφαρμογής, ανεξαρτήτως ποσού, προκειμένου περί: α.Αγοράς επίπλων πάσης φύσεως, μηχανών γραφείου, ηλεκτρικών συσκευών, χρηματοκιβωτίων, συγγραμμάτων και περιοδικών. β.Αμοιβών εν γένει. γ.Μονίμων εγκαταστάσεων και μισθώσεων οικημάτων, αποθηκών ή άλλων χώρων. Η ισχύς της παρούσης άρχεται από της δημοσιεύσεως της υπ’ αριθ. 102756/6666/13-6-1967 αποφάσεως των Υπουργών Συντονισμού και Γεωργίας εις την Εφημερίδα της Κυβερνήσεως, πάσα δε προγενεστέρα απόφασις αντικειμένη προς τας διατάξεις της παρούσης καταργείται. Σελ. 544,02(α) 346-084 Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 6472]